
Iepirkuma identifikācijas numurs, Pasūtītājs un kontaktpersonas
1.1. Iepirkuma identifikācijas numurs ir: JPJ 2018/4. 

1.2. Pasūtītājs ir: 

SIA „Jēkabpils pakalpojumi” (turpmāk tekstā – Pasūtītājs). 

Nodokļu maksātāja reģistrācijas numurs: 45403006010.

Adrese: Zemgales iela 24/1, Jēkabpils, LV-5201.

Banka: A/S SEB banka

Kods: UNLALV2X

Konts Nr.: LV80UNLA09003467779

Tālruņa Nr.: +371 65237664
Faksa Nr.: +371 65237667
E-pasta adrese: jekpak@jekpak.lv  

1.3. Iepirkumu veic SIA „Jēkabpils pakalpojumi” iepirkuma komisija (turpmāk tekstā – Komisija).

1.4. Kontaktpersona, kura ir tiesīgas sniegt informāciju par publiskā iepirkuma nolikumu (turpmāk tekstā – Nolikums) SIA „Jēkabpils pakalpojumi” valdes priekšsēdētājs Jānis Hauka, mob. tālr. Nr. +371 26188882, e-pasta adrese: janis.hauka@jekpak.lv.
2. Iepirkuma nolikums

2.1. Iepirkuma nolikums ar visiem pielikumiem ir brīvi pieejams Pasūtītāja mājas lapā internetā www.jekabpils-pakalpojumi.lv. Ar iepirkuma komisijas apstiprināto nolikumu papīra formātā piegādātāji var iepazīties SIA „Jēkabpils pakalpojumi”, Zemgales ielā 24/1, Jēkabpilī, darbdienās no plkst. 900 līdz 1700.

2.2. Atbildes uz piegādātāju jautājumiem tiek publicētas Pasūtītāja mājas lapā internetā www.jekabpils-pakalpojumi.lv. Piegādātāja pienākums ir pastāvīgi sekot mājas lapā publicētajai informācijai un ievērtēt to savā piedāvājumā.

3. Iepirkuma priekšmets, CPV kods un Darba izpildes vieta un laiks
3.1. Iepirkuma priekšmets ir – autogreidera, ekskavatora, buldozera, kravas automašīnas noma darbam būvobjektā (turpmāk – Darbs).

3.2. Šī nolikuma izpratnē Darbs ir līguma priekšmets. Darba detalizēts sastāvs sniegts tehniskajā specifikācijā.

3.3. Iepirkuma priekšmets ir sadalīts daļās.

3.4. Darba izpildes laiks ir 12 mēneši no iepirkuma līguma noslēgšanas dienas.
3.5. Darba izpildes vieta ir Jēkabpils pilsētas administratīvā teritorija, atbilstoši Pasūtītāja norādītajai vietai. 

3.6. CPV kods ir 45520000-8 (Zemes pārvietošanas tehnikas noma, ieskaitot apkalpojošo personālu).

3.7. Publiskais iepirkums tiek veikts saskaņā ar Publisko iepirkumu likuma 9. panta nosacījumiem.

4. Piedāvājuma iesniegšanas laiks, vieta un kārtība, derīguma termiņš

4.1. Piedāvājums jāiesniedz līdz 2018.gada 05.martam plkst. 15:00 SIA „Jēkabpils pakalpojumi”, Zemgales ielā 24/1, Jēkabpilī. 

4.2. Piedāvājums jāiesniedz personīgi vai ar kurjerpastu. Pasta sūtījumam jābūt nogādātam 4.1.punktā noteiktajā vietā un termiņā.

4.3. Iesniegto piedāvājumu Pretendents var atsaukt un grozīt tikai līdz piedāvājumu iesniegšanas termiņa beigām.

4.4. Ja piedāvājums iesniegts pēc norādītā piedāvājumu iesniegšanas termiņa beigām, to piereģistrē un neatvērtu atdod vai nosūta pa pastu atpakaļ Piegādātājam.

4.5. Pretendenta iesniegtais piedāvājums ir derīgs, t.i., saistošs iesniedzējam 60 (sešdesmit) dienas, skaitot no iepirkuma nolikuma (turpmāk - Nolikums) 4.1. punktā noteiktās piedāvājumu atvēršanas dienas. 
5. Pretendents

5.1. Pretendents nevar iesniegt piedāvājuma variantus. 

5.2.  Piedāvājumu drīkst iesniegt:

5.2.1. piegādātājs - fiziskā vai juridiskā persona, šāda personu apvienība jebkurā to kombinācijā (turpmāk tekstā arī – Pretendents).

5.2.2. piegādātāju apvienība (turpmāk tekstā arī – Pretendents) nolikuma 1.pielikumā „Finanšu piedāvājums” norādot visus apvienības dalībniekus. Pretendenta piedāvājumam jāpievieno visu apvienības dalībnieku parakstīta vienošanās. 

5.2.2.1.  Vienošanās tekstā jāiekļauj:

1) nosacījums, ka katrs apvienības dalībnieks atsevišķi un visi kopā ir atbildīgi par iepirkuma līguma izpildi;

2) galvenais dalībnieks, kurš pilnvarots parakstīt piedāvājumu, iepirkuma līgumu un citus dokumentus, saņemt un izdot rīkojumus, iesniegt piedāvājuma nodrošinājumu piegādātāja apvienības dalībnieku vārdā, kā arī saņemt maksājumus no Pasūtītāja;

5.2.2.2. Ja ar piegādātāju apvienību tiks nolemts slēgt iepirkuma līgumu, tad pirms iepirkuma līguma noslēgšanas piegādātāju apvienībai jānoslēdz sabiedrības līgums Civillikuma 2241. – 2280.pantā noteiktajā kārtībā un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam. Sabiedrības līgumu var aizstāt ar pilnsabiedrības nodibināšanu, iesniedzot reģistrācijas dokumenta kopiju. 

5.2.3. personālsabiedrība (pilnsabiedrība vai komandītsabiedrība) (turpmāk tekstā arī – Pretendents) nolikuma 1.pielikumā „Finanšu piedāvājums” norādot visus sabiedrības dalībniekus. 

6. Piedāvājuma noformējums 

6.1. Piedāvājumā jāiekļauj dokumenti šādā secībā:

6.1.1. Titullapa ar nosaukumu „Piedāvājums publiskam iepirkumam „Tehnikas noma darbam būvobjektos” ar Id. Nr. JPJ 2018/4” un Pretendenta nosaukumu.

6.1.2. Finanšu piedāvājums:

6.1.2.1.  aizpildīts un parakstīts nolikuma 1.pielikums „Finanšu piedāvājums”,

6.1.3. Pretendentu atlases dokumenti:

6.1.3.1. Vienošanās atbilstoši 5.2.2., 5.2.3. punkta prasībām.

6.1.3.2. Pretendents ir reģistrēts likumā noteiktajā kārtībā un likumā noteiktajos gadījumos.
6.1.4. Tehniskais piedāvājums:

6.1.4.1. nolikuma 2.pielikuma „Tehniskais piedāvājums” prasībām sagatavots;

6.2. Visa nolikumā noteiktā informācija Pretendentam jāiesniedz rakstiski papīra formātā atbilstoši nolikuma pielikumos pievienotajās veidlapās dotajai formai un tekstam.

6.3. Piedāvājuma dokumentiem jābūt latviešu valodā. Ārvalstu institūciju izdotie apliecinājumu dokumenti var būt svešvalodā ar pievienotu tulkojumu latviešu valodā. Par dokumentu tulkojuma atbilstību oriģinālam atbild Pretendents.

6.4. Piedāvājumā drīkst iesniegt dokumentu oriģinālus vai to atvasinājumus. Piedāvājumā vai pēc iepirkuma komisijas pieprasījuma drīkst iesniegt tikai tādus dokumentu oriģinālus, kuriem ir juridisks spēks. Lai dokuments iegūtu juridisku spēku, tam jābūt izdotam un noformētam atbilstoši Dokumentu juridiskā spēka likumam, bet ārvalstī izsniegtam publiskam dokumentam jābūt noformētam vai legalizētam atbilstoši Dokumentu legalizācijas likuma prasībām.

6.5. Piedāvājuma dokumentos nedrīkst būt dzēsumi, aizkrāsojumi, neatrunāti labojumi, svītrojumi un papildinājumi. Kļūdainie ieraksti jāpārsvītro un jebkurš labojums jāatrunā atbilstoši lietvedības prasībām.

6.6. Piedāvājums jāiesniedz sanumurētām lapām, caurauklots, ar uzlīmi, kas nostiprina auklu. Uz uzlīmes jābūt lapu skaitam, Pretendenta pārstāvja amata nosaukumam, parakstam un tā atšifrējumam (iniciālis un uzvārds). 

6.7. Piedāvājums jāparaksta personai, kura likumiski pārstāv Pretendentu, vai ir pilnvarota pārstāvēt Pretendentu šajā iepirkumā. 

6.8. Pretendentam jāiesniedz 1 (viens) piedāvājuma oriģināls.

6.9. Uz iesaiņojuma jānorāda Pretendenta nosaukums un adrese, Pasūtītāja adrese un piedāvājuma nosaukums: „Piedāvājums publiskam iepirkumam „Tehnikas noma darbam būvobjektos”” (Identifikācijas Nr. JPJ 2018/4) piedāvājums, neatvērt līdz 2018.gada 05.martam plkst. 1500.” 

6.10. Piedāvājuma grozījumi vai paziņojums par piedāvājuma atsaukšanu jāiesaiņo, jānoformē un jāiesniedz tāpat kā piedāvājums, attiecīgi norādot „Piedāvājuma grozījumi” vai „Piedāvājuma atsaukums”.

7. Paskaidrojumi par finanšu piedāvājumu

7.1. Finanšu piedāvājumu Pretendents aizpilda, norādot vienības cenas ar precizitāti - divi cipari aiz komata. Piedāvātā līgumcena bez pievienotās vērtības nodokļa (turpmāk tekstā – PVN) tiek ierakstīta nolikuma 1.pielikumā „Finanšu piedāvājums”. 
7.2. Katrā vienības cenā jāietver visi nodokļi, nodevas un maksājumi un visas saprātīgi paredzamās ar konkrētā darba vienības izpildi saistītās izmaksas, izņemot PVN.

7.3. Vienību cenas tiek fiksētas uz visu Darba izpildes laiku un netiks pārrēķinātas, izņemot iepirkuma līgumā paredzētajos gadījumos.

8. Cita informācija

8.1. Pasūtītājs un Pretendents ar informāciju apmainās rakstiski latviešu valodā, nosūtot dokumentus pa pastu, faksu vai piegādājot personiski.

8.2. Izziņas un citus dokumentus, kurus Publisko iepirkumu likumā (turpmāk tekstā – PIL) noteiktajos gadījumos izsniedz kompetentās institūcijas, Pasūtītājs pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas.

8.3. Pretendents sedz visus izdevumus, kas ir saistīti ar piedāvājuma sagatavošanu un iesniegšanu Pasūtītājam. Iesniegtos piedāvājumus, izņemot nolikumā noteiktajos gadījumos, Pretendentiem neatdod. 

9. Pretendentu atlase 

9.1. Iepirkuma komisija pārbauda piedāvājumu noformējuma atbilstību nolikuma 6.6., 6.8. un 6.9. punktu prasībām un atlasa Pretendentus saskaņā ar izvirzītajām prasībām. 

9.2. Iepirkuma komisija neizskata Pretendenta piedāvājumu vai arī izslēdz Pretendentu no turpmākās dalības iepirkumā jebkurā no šādiem gadījumiem:

9.2.1. attiecībā uz Pretendentu ir iestājies kāds no PIL 9. panta astotās un devītās daļas noteiktajiem pretendentu izslēgšanas gadījumiem;

9.2.2. Pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju, un šai informācijai ir būtiska nozīme kvalifikācijas apliecināšanai;

9.3. Pretendents nav iesniedzis kādu no iepirkuma nolikumā prasītajiem dokumentiem vai dokuments nesatur nolikumā prasīto informāciju, vai iesniegtā dokumenta oriģinālam nav juridiska spēka. Komisija nenoraida piedāvājumu, ja trūkstošo informāciju (papilddokumentus, papildinformāciju) iespējams iegūt, lūdzot Pretendentam vai kompetentai institūcijai izskaidrot vai papildināt iesniegtajos dokumentos ietverto informāciju.

10. Iepirkuma komisijas tiesības

10.1. Ja Pretendents iesniedzis dokumentu atvasinājumus, tad šaubu gadījumā par iesniegtā dokumenta atvasinājuma autentiskumu iepirkuma komisija var pieprasīt Pretendentam uzrādīt iesniegto dokumentu atvasinājumu oriģinālus vai apliecinātas dokumentu kopijas.

10.2. Piedāvājumu vērtēšanas gaitā iepirkuma komisijai ir tiesības pieprasīt, lai tiek izskaidrota piedāvājumā iekļautā informācija.

10.3. Iepirkuma komisija labo aritmētiskās un pārrakstīšanās kļūdas finanšu piedāvājumos.
11. Iepirkuma komisijas pienākumi

11.1. Iepirkuma komisija nodrošina iepirkuma norises dokumentēšanu.

11.2. Iepirkuma komisija nodrošina brīvu un tiešu elektronisku pieeju iepirkuma dokumentiem Jēkabpils pilsētas pašvaldības mājas lapā internetā www.jekabpils-pakalpojumi.lv, kā arī iespēju ieinteresētajiem piegādātājiem iepazīties uz vietas ar iepirkuma dokumentiem, sākot ar attiecīgā iepirkuma izsludināšanas brīdi. 
11.3. Ja ieinteresētais piegādātājs ir laikus rakstveidā pa faksu vai pa pastu pieprasījis papildu informāciju par iepirkuma dokumentos iekļautajām prasībām attiecībā uz piedāvājuma sagatavošanu un iesniegšanu vai pretendentu atlasi, iepirkuma komisija to sniedz pa faksu iespējami īsā laikā pirms piedāvājumu iesniegšanas termiņa beigām. Vienlaikus ar papildu informācijas nosūtīšanu piegādātājam, kas uzdevis jautājumu, Pasūtītājs ievieto šo informāciju mājas lapā internetā www.jekabpils-pakalpojumi.lv, kurā ir pieejami iepirkuma dokumenti, norādot arī uzdoto jautājumu.

11.4. Gadījumā, ja iepirkuma komisija konstatē, ka iepirkuma dokumentācijā veicami grozījumi, iepirkuma komisija pārtrauc iepirkumu saskaņā ar PIL 42. pantu.

11.5. Informācijas apmaiņu un uzglabāšanu veic tā, lai visi piedāvājumos iekļautie dati būtu aizsargāti, un Pasūtītājs varētu pārbaudīt piedāvājumu saturu tikai pēc to iesniegšanas termiņa beigām. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esamību. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.

11.6. Iepirkuma komisija vērtē Pretendentus un to iesniegtos piedāvājumus saskaņā ar PIL, iepirkuma dokumentiem, kā arī citiem normatīvajiem aktiem. 

11.7. Pēc piedāvājumu iesniegšanas termiņa beigām iepirkuma komisija nedrīkst pieprasīt vai pieņemt no Pretendentiem tādus dokumentus vai informāciju, kura tikusi pieprasīta jau šajā nolikumā, bet nav iesniegta. 

11.8. Ja iepirkuma komisija konstatē, ka iesniegtajos dokumentos ietvertā informācija ir neskaidra vai nepilnīga, tā pieprasa, lai Pretendents vai kompetenta institūcija izskaidro vai papildina šajos dokumentos ietverto informāciju. Termiņu nepieciešamās informācijas iesniegšanai nosaka samērīgi ar laiku, kas nepieciešams šādas informācijas sagatavošanai un iesniegšanai. Ja iepirkuma komisija ir pieprasījusi izskaidrot vai papildināt iesniegtos dokumentus, bet Pretendents to nav izdarījis atbilstoši iepirkuma komisijas noteiktajām prasībām, iepirkuma komisijai nav pienākuma atkārtoti pieprasīt, lai tiek izskaidrota vai papildināta šajos dokumentos ietvertā informācija.
12. Pasūtītāja un Pretendenta tiesības 

12.1. Pasūtītājs un Pretendents var pieprasīt papildu informāciju par iepirkuma nolikumu. Papildu informāciju var pieprasīt rakstveidā, nosūtot to Pasūtītājam pa faksu vai pa pastu.

12.2. Pretendents var pieprasīt un 3 (triju) darbdienu laikā pēc pieprasījuma iesniegšanas saņemt piedāvājumu atvēršanas sanāksmes protokola kopiju.

12.3. Ja Pasūtītājs nepieciešamo informāciju par Pretendentu iegūst tieši no kompetentās institūcijas, datubāzēs vai no citiem avotiem, attiecīgais Pretendents ir tiesīgs iesniegt izziņu vai citu dokumentu par attiecīgo faktu, ja Pasūtītāja iegūtā informācija neatbilst faktiskajai situācijai.

12.4. Pretendents, kas iesniedzis piedāvājumu iepirkumā, un kas uzskata, ka ir aizskartas tā tiesības vai ir iespējams šo tiesību aizskārums, ir tiesīgs pieņemto lēmumu pārsūdzēt Administratīvajā rajonā tiesā Administratīvā procesa likuma noteiktajā kārtībā. Lēmuma pārsūdzēšana neaptur tā darbību (PIL 9. panta 23.daļa).  

13. Piedāvājumu atvēršana

13.1. Piedāvājumu atvēršana atklātā iepirkuma komisijas sēdē nav paredzēta. 

14. Tehnisko piedāvājumu atlase

14.1. Tehnisko piedāvājumu atbilstības pārbaudē nosaka tehniskā piedāvājuma atbilstību nolikumā norādīto tehnisko prasību līmenim. 

14.2. Piedāvājumu vērtēšanas gaitā iepirkumu komisija ir tiesīga pieprasīt, lai tiek izskaidrota tehniskajā piedāvājumā iekļautā informācija.

14.3. Iepirkuma komisija izslēdz Pretendentu no turpmākās dalības iepirkuma procedūrā, ja Pretendents ar tehnisko piedāvājumu un sniegtajām atbildēm uz iepirkumu komisijas jautājumiem nepierāda savu spēju nodrošināt nolikumā norādīto tehnisko prasību līmeni. 

15. Finanšu piedāvājumu vērtēšana 

15.1. Finanšu piedāvājumu vērtēšanas laikā iepirkuma komisija pārbauda, vai finanšu piedāvājumā nav aritmētisko vai pārrakstīšanās kļūdu.

15.2. Par kļūdu labojumu un laboto piedāvājuma cenu iepirkuma komisija paziņo Pretendentam, kura pieļautās kļūdas labotas.

15.3. Vērtējot finanšu piedāvājumu, iepirkuma komisija ņem vērā labojumus.

15.4. Piedāvājuma izvēles kritērijs ir saimnieciski visizdevīgākais piedāvājums. Iepirkuma komisija izvēlas saimnieciski visizdevīgāko piedāvājumu ņemot vērā cenu.
16. Pretendenta, kuram būtu piešķiramas līguma slēgšanas tiesības, pārbaude pirms lēmuma pieņemšanas

16.1. Iepirkuma komisija pirms lēmuma par līguma slēgšanu pieņemšanas:

16.1.1. pārliecinās, ka Pretendentam nav pasludināts maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātnespējas atjaunošanu), nav apturēta vai pārtraukta tā saimnieciskā darbība, nav uzsākta tiesvedība par tā bankrotu vai tas netiek likvidēts; 

16.1.2. pārliecinās, ka Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādu, tajā skaitā valsts sociālās apdrošināšanas iemaksu parādu, kas kopsummā kādā no valstīm pārsniedz 150 (viens simts piecdesmit) euro.
16.2. Pasūtītājs pārbaudi veic Publisko iepirkumu likuma 9. pantā noteiktajā kārtībā. 

16.3. Ja iepirkuma komisija konstatē, ka Pretendentam ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 (viens simts piecdesmit) euro, tā informē Pretendentu un nosaka termiņu – 10 (desmit) darbdienas pēc informācijas izsniegšanas vai nosūtīšanas dienas – konstatēto parādu nomaksai un parādu nomaksas apliecinājuma iesniegšanai. Pretendents, lai apliecinātu, ka tam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 (viens simts piecdesmit) euro, iesniedz attiecīgi Pretendenta vai tā pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai pašvaldības izdotu izziņu par to, ka attiecīgajai personai laikā pēc Pasūtītāja nosūtītās informācijas saņemšanas dienas nav nodokļu parādu, tajā skaitā, valsts sociālās apdrošināšanas obligāto iemaksu parādu, kas kopsummā pārsniedz 150 (viens simts piecdesmit) euro. Ja noteiktajā termiņā minētie dokumenti nav iesniegti, Pasūtītājs pretendentu izslēdz no dalības iepirkumā (PIL 9. panta astotās daļa). 

16.4. Iepirkuma komisija izslēdz Pretendentu no dalības iepirkumā jebkurā no šādiem gadījumiem:

16.4.1. pasludināts Pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātnespējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts (PIL 9.panta astotā daļa);

16.4.2. Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 (viens simts piecdesmit) euro (PIL 9.panta astotā daļa);
16.5.  Pretendents noteiktajā termiņā bez attaisnojoša iemesla neiesniedz pieprasītās izziņas vai informāciju. 

17. Lēmuma pieņemšana, paziņošana un līguma slēgšana

17.1. Iepirkuma komisija atlasa Pretendentus saskaņā ar izvirzītajām kvalifikācijas prasībām, pārbauda piedāvājumu atbilstību iepirkuma nolikumā noteiktajām prasībām un izvēlas vienu vai vairākus piedāvājumus saskaņā ar noteikto piedāvājuma izvēles kritēriju (skat. nolikuma 16.4.punktu). Lēmumā, ar kuru tiek noteikts uzvarētājs, papildus norāda visus noraidītos Pretendentus un to noraidīšanas iemeslus, visu Pretendentu piedāvātās līgumcenas un par uzvarētāju noteiktā Pretendenta salīdzinošās priekšrocības (PIL 9.panta trīspadsmitā daļa). 

17.2. Ja iepirkuma priekšmets ir sadalīts daļās (līgumos), iepirkuma komisija pieņem lēmumu slēgt iepirkuma līgumu par katru daļu atsevišķi. 

17.3. Iepirkuma komisija 3 (triju) darbdienu laikā pēc lēmuma pieņemšanas informē visus Pretendentus par iepirkumā izraudzīto Pretendentu vai Pretendentiem, nosūtot informāciju pa pastu, faksu vai elektroniski, izmantojot drošu elektronisko parakstu, un saglabājot pierādījumus par informācijas nosūtīšanas datumu un veidu. Iepirkuma komisija 3 (triju) darbdienu laikā pēc Pretendenta pieprasījuma saņemšanas izsniedz vai nosūta Pretendentam 18.1.punktā minēto lēmumu, kā arī nodrošina brīvu un tiešu elektronisku pieeju lēmumam, publicējot to savā mājaslapā internetā (PIL 9.panta četrpasmitā daļa).

17.4. Ja iepirkums ir pārtraukts, iepirkuma komisija 3 (triju) darbdienu laikā vienlaikus informē visus Pretendentus par visiem iemesliem, kuru dēļ iepirkums ir pārtraukts.

17.5. Iepirkuma komisija, ne vēlāk kā 10 (desmit) darbdienas pēc tam, kad noslēgts līgums, publicē informatīvu paziņojumu par noslēgto līgumu Iepirkumu uzraudzības biroja mājaslapā internetā. Ne vēlāk kā dienā, kad stājas spēkā attiecīgi iepirkuma līgums vai tā grozījumi, iepirkuma komisija Pasūtītāja mājaslapā internetā ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams Pasūtītāja mājaslapā internetā vismaz visā iepirkuma līguma darbības laikā, bet ne mazāk kā 36 mēnešus pēc līguma spēkā stāšanās dienas. (PIL 9. panta septiņpadsmitā, astoņpadsmitā daļa).

17.6. Iepirkuma līgumu slēdz uz Pretendenta piedāvājuma pamata atbilstoši nolikuma 5.pielikumam „Līguma projekts”. Līgumam pievieno izraudzītā Pretendenta piedāvājumā nosauktos datus par personālu un apakšuzņēmējiem, kā arī to iepirkuma laikā veikto saraksti ar Pretendentu, kas ir svarīga līguma izpildei.

NOLIKUMA PIELIKUMI

1. pielikums FINANŠU PIEDĀVĀJUMS

	Kam
	SIA „Jēkabpils pakalpojumi”
Zemgales ielā 24/1, Jēkabpils, LV-5201

	Pretendents
	

	Adrese
	

	Datums
	

	Pretendenta kontaktpersona

(vārds, uzvārds, amats, telefons)
	

	Citi uzņēmēji

(uz kuru iespējām konkrētā līguma izpildei balstās Pretendents, atbilstoši šī nolikuma 8.4.punkta prasībām)
	


Piedāvājam iznomāt autogreideri, traktortehniku, kravas automašīnu saskaņā ar iepirkuma Nr. JPJ 2018/4 līguma projektu par piedāvājuma cenu:

	Nr.p.k.
	Nosaukums, marka, darbu veidi
	Mērvienība
	Vienības cena, Eur bez PVN



	I.
	Autogreiders
	
	

	1.
	atsevišķas autoceļa joslas attīrīšana no irdena sniega
	pārg.km
	

	2.
	sniega vaļņu pārvietošana ārpus autoceļa klātnes
	pārg.km
	

	3.
	ceļa klātnes planēšana līdz 8m platumam
	km
	

	4.
	ceļa klātnes profilēšana līdz 8m platumam
	km
	

	5.
	ceļa sāngrāvju atjaunošana ar autogreideri (nogāžu planēšana)
	pārg.km
	

	6.
	nomaļu profilēšana un blīvēšana
	m2
	

	
	KOPĀ vienību cena
	Eur
	

	II.
	Traktortehnika
	
	

	1.
	
	st
	

	2.
	
	st
	

	
	KOPĀ vienību cena
	Eur
	

	III.
	Kravas automašīna
	
	

	1.
	
	st
	

	2.
	
	km
	


I.__________________________________________________________________

(Cena bez PVN vārdiem)

II.__________________________________________________________________

(Cena bez PVN vārdiem)

III.1.________________________________________________________________

(Cena bez PVN vārdiem)

2.__________________________________________________________________

(Cena bez PVN vārdiem)

Saskaņā ar publiskā iepirkuma nolikumu, apakšā parakstījies apliecinu, ka:

1. ____________(pretendenta nosaukums) piekrīt visiem iepirkuma Nr. JPJ 2018/4 publiskā iepirkuma nolikuma noteikumiem un garantē nolikuma prasību izpildi. Publiskā iepirkuma noteikumi ir skaidri un saprotami. 

2. Attiecībā uz _____________________(pretendenta nosaukums), nepastāv šādi nosacījumi: 

· pasludināts tā maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātnespējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai līdz līguma izpildes paredzamajam beigu termiņam tas būs likvidēts;

· tam Latvijā un valstī, kurā tas reģistrēts vai atrodas tā pastāvīgā dzīvesvieta (ja tas nav reģistrēts Latvijā vai Latvijā neatrodas tā pastāvīgā dzīvesvieta), ir nodokļu parādi, tajā skaitā valsts sociālās apdrošināšanas iemaksu parādi, kas kopsummā katrā valstī pārsniedz 150 euro;

3. Pilnībā piekrītam līgumprojekta nosacījumiem. 

4. Visas piedāvājumā sniegtās ziņas ir patiesas. 

5. Tehnikas noma tiks sniegta 12 mēnešus no iepirkuma līguma noslēgšanas dienas.
	Pretendents atbilst
	
	neatbilst
	
	mazā vai vidējā uzņēmuma statusam 


Pretendenta nosaukums:

Reģistrēts _________________________  



(kur, kad, reģistrācijas Nr.)

Nodokļu maksātāja reģistrācijas Nr. ______________ .

Juridiskā adrese:

Biroja adrese:


Bankas rekvizīti:

Telefons:


 Fakss:



E-pasta adrese:

Datums

Pretendenta vai tā pilnvarotās personas paraksts, tā atšifrējums

2. pielikums TEHNISKAIS PIEDĀVĀJUMS 

	Nr.p.k.
	Nosaukums
	Tehniskā specifikācija
	Vienību skaits

	I.
	Autogreiders
	Prasības darbu izpildē, skatīt pielikumu nr.3
	

	1.
	Tehnikas nosaukums
	atsevišķas autoceļa joslas attīrīšana no irdena sniega
	1

	2.
	Tehnikas nosaukums
	sniega vaļņu pārvietošana ārpus autoceļa klātnes
	1

	3.
	Tehnikas nosaukums
	ceļa klātnes planēšana līdz 8m platumam
	1

	4.
	Tehnikas nosaukums
	ceļa klātnes profilēšana līdz 8m platumam
	1

	5.
	Tehnikas nosaukums
	ceļa sāngrāvju atjaunošana ar autogreideri (nogāžu planēšana)
	1

	6.
	Tehnikas nosaukums
	nomaļu profilēšana
	1

	II.
	Traktortehnika
	
	

	1.
	Ekskavators
	Pašmasa no 19.0 t 
	1

	2.
	Buldozers
	Pašmasa no 19.0 t 
	1

	III.
	Kravas automašīna
	
	

	1.
	
	Kravas tilpums 18 – 22 m3, riteņu formula 4 x 6 vai 4 x 8
	jāpiedāvā vismaz divas automašīnas


1. Tehnika tiks piegādāta 2 (divu) dienu laikā jebkurā vietā Jēkabpils pilsētas administratīvajā teritorijā.
2. Tehnikas bojājumi tiks novērsti vai tiks nodrošināta cita līdzvērtīga tehnika 24 stundu laikā.
3. Tehnikas nomā ir iekļautas degvielas, smērvielu, apdrošināšanas un citi izdevumi, kas nepieciešami, lai veiktu Darbu.

4.  Tehnikai jābūt Pretendenta īpašumā, pievienot piedāvātās tehnikas tehniskās pases.

	Pretendenta pārstāvis
	

	
	(amats, paraksts, vārds, uzvārds)


3. pielikums TEHNISKĀ SPECIFIKĀCIJA 

Profilēšana

Mērķis: līdzena ielas klātne, nodrošināta ūdens atvade no ielas klātnes, uzlabots esošais šķērsslīpums, garenslīpums, satiksmes drošība. 

Mērvienība: jāuzmēra profilētās ielas garums kilometros (km). 

Darba apraksts: 

1) pārbrauciens līdz objektam; 

2) ielas klātnes attīrīšana no svešķermeņiem; 

3) ielas klātnes profilēšana; 

4) pārbrauciens uz bāzi vai uz nākamo objektu. 

Iekārtas un mehānismi: greideri (šķembu seguma ceļiem planēšanas lāpstai ir jābūt ar robiņiem vai rotējošiem mehānismiem), uzkarināmās iekārtas. 

Prasības darbu izpildei: 

profilējot ielu klātni, jālikvidē par 5 cm dziļākas deformācijas, kā arī jāizveido vajadzīgais šķērskritums (no 3 - 4% ielas klātnes šķautnes virzienā), nodrošinot ūdens atvadi no ielas klātnes; 

vietās, kur ielas klātnei nav izteiktas šķautnes vai esošie sāngrāvji ir aizplūduši, profilēšanas gaitā atjaunojama nogāzes šķautne vai gar to (līdz grāvju atjaunošanai) izveidojama 20 – 30 cm dziļa tekne ūdens savākšanai no ielas segas; 

profilējot ielas klātni, nolīdzina šķērsvilnīšus, bedres, iesēdumus un citas deformācijas. Ja nepieciešams, ielas klātne ir jāattīra no redzamiem svešķermeņiem un brīviem akmeņiem; 

profilēšana jāveic virzienā no ielas klātnes šķautnes uz asi; 

ja nepieciešams, ielas klātne ir jāattīra no redzamiem (atsevišķi novietotiem) svešķermeņiem un brīviem akmeņiem;

Kvalitātes prasības izpildītajiem darbiem: 

pēc ielas klātnes profilēšanas ielas klātnei jābūt līdzenai visā platumā, bez šķērsviļņiem un bedrēm. Nav pieļaujama ielas seguma materiāla nobīde no brauktuves uz ielas malām vaļņu veidā vai sāngrāvī; 

gar ielas klātnes šķautni nedrīkst palikt nenogriezts grunts valnītis; 

pēc profilēšanas ielas klātnes šķērskritumam jābūt 3 – 4% un pareizā virzienā. Līknēs pareiza virziena virāža līdz 6%; 

pēc profilēšanas grants, šķembu vai grunts seguma sajūguma vietai ar melno segumu vai tiltu klājums jābūt līdzenai, nodrošinot vienmērīgu transportlīdzekļu kustību; 

darba dienas beigās nedrīkst palikt neizlīdzināts valnis. Ja nav iespējams to izpildīt, tad ielas posmā jāuzstāda nepieciešamie satiksmes organizācijas līdzekļi; 

uz ielas klātnes nedrīkst atrasties velēna, svešķermeņi vai brīvi akmeņi, kas lielāki par 100mm. 

Uzmērījumi un kvalitātes novērtējums 

Izpildītais darbs kontrolējams vizuāli visā ielas garumā. Ja tiek konstatēta neatbilstība, izpildāmais darbs kontrolējams vismaz 1 šķērsprofilā uz 1km, kā arī jāveic nepieciešamie pasākumi prasību nodrošināšanai. 

Ielu attīrīšana no sniega

Mērķis: atbrīvots ielas un laukums no sniega, nodrošināta auto transporta piekļuve. 

Mērvienība: jāuzmēra profilētās ielas garums kilometros (km). 

Darba apraksts: 

1) pārbrauciens līdz objektam; 

2) ielu un laukuma attīrīšana no sniega; 

3) pārbrauciens uz bāzi vai uz nākamo objektu. 

Iekārtas un mehānismi: ar sniega lāpstu vai vairogiem aprīkots traktors, buldozers vai cita līdzvērtīga tehnika. 

Prasības darbu izpildei: 

1) attīrot ielas un laukumus no sniega, ir jāatbrīvo iela vai laukums visā tā platībā; 

2) sniega tīrīšana jāveic tā, lai netiktu bojāts ielas vai laukuma segums, koki, ceļa aprīkojums un tuvumā esošās būves; 

4) krustojumos, pieslēgumos nedrīkst būt sastumti sniega vaļņi vai kaudzes; 

5) nav pieļaujama sniega tīrīšana virs grāvjiem. 

Kvalitātes prasības izpildītajiem darbiem: 

1) jābūt attīrītai darba uzdevumā noteiktajai ielas vai laukuma platībai; 

2) sniegs no laukuma jānotīra tādā pakāpē, lai paliekošās sniega segas biezums nebūtu lielāks par 10 cm; 

3) krustojumos un pieslēgumos nedrīkst būt sastumti sniega vaļņi vai kaudzes, kas apgrūtina automašīnu kustību; 

4) pieļaujamas līdz 10 cm dziļas risas. 

Uzmērījumi un kvalitātes novērtējums: 

1) Pieļaujamās novirzes sniega segas biezumā pēc sniega tīrīšanas +1/-8 cm. 

2) Izpildītais darbs kontrolējams visa attīrītā laukuma platībā, neatbilstības gadījumā darba izpildītājam jāveic nepieciešamie pasākumi prasību nodrošināšanai. 

4. pielikums LĪGUMA PROJEKTS 

IEPIRKUMA LĪGUMS 

 (Identifikācijas Nr. JPJ 2018/4) 

Jēkabpilī,







 2018.gada ___.___________

SIA „Jēkabpils pakalpojumi”, Reģ. Nr. 45403006010, tās valdes priekšsēdētāja Jāņa Haukas personā, turpmāk tekstā saukts Pasūtītājs, no vienas puses, un

<Pretendenta nosaukums>, Vienot. Reģ.Nr. _____________, tā _____________ personā, kurš rīkojas saskaņā ar ___________________, turpmāk tekstā saukts Izpildītājs, no otras puses, katrs atsevišķi un abi kopā turpmāk tekstā saukti Puse/-es, pamatojoties uz publiskā iepirkuma „Tehnikas noma darbam būvobjektos” (Identifikācijas numurs: JPJ 2018/4) rezultātiem un Izpildītāja iesniegto piedāvājumu, noslēdz šo līgumu, turpmāk tekstā saukts Līgums, par sekojošo:

1. Līguma priekšmets

1.1. Pasūtītājs uzdod, un Izpildītājs apņemas tehnikas nomas pakalpojumus, turpmāk tekstā saukts Darbs, saskaņā ar Finanšu un Tehnisko piedāvājumu (1., 2.pielikums), kas ir neatņemamas šī Līguma sastāvdaļas. 

1.2. Izpildītājs Darbu veic ar savu darbaspēku, darba rīkiem un ierīcēm, un ar materiāliem, kuru vērtība ir ierēķināta Līgumcenā. 

2. Līgumcena un norēķinu kārtība

2.1. Līguma summa par šajā Līgumā noteikto Darbu izpildi sastāda EUR ______ (_________________ euro __ centi), t.sk., PVN 21 % EUR _________ (________ euro __ centi). Līgumcena bez PVN 21% ir EUR ______ (________________ euro __ centi).

2.2. Līguma summas apmaksa tiek veikta sekojošā kārtībā: 

2.2.1. Pasūtītājs par Darbu Izpildītājam maksā katru mēnesi atbilstoši pieņemšanas nodošanas aktam, 10 (desmit) darba dienu laikā.
3. Darba nodošanas – pieņemšanas kārtība
3.1. Darbu pabeigšanu un nodošanu Puses noformē ar Darbu pieņemšanas – nodošanas aktu, ko Izpildītājs iesniedz Pasūtītājam divos eksemplāros. 

3.2. Pasūtītājs 5 (piecu) darba dienu laikā no nodošanas - pieņemšanas akta un Darba saņemšanas: 

3.2.1. pieņem no Izpildītāja Darbu, parakstot pieņemšanas - nodošanas aktu un iesniedz vienu tā eksemplāru Izpildītājam;
3.2.2. vai rakstiski izklāsta visus savus iebildumus par izpildi, paraksta un iesniedz Izpildītājam.
4. Pušu tiesības un pienākumi
4.1. Izpildītājs apņemas:

4.1.1. Darbus izpildīt kvalitatīvi un Līgumā paredzētajā termiņā, atbilstoši Latvijas Republikas spēkā esošām normatīvo aktu prasībām, kas regulē Līgumā paredzēto Darbu veikšanu un Pasūtītāja norādījumiem;
4.1.2. ar savu darbaspēku, par saviem līdzekļiem piegādāt materiālus un iekārtas, kas nepieciešamas Darbu veikšanai;
4.1.3. ievērot darba drošības tehnikas, ugunsdrošības, vides aizsardzības pasākumus un ceļu satiksmes noteikumus, kas saistīti ar Darbiem, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām; 
4.1.4. ja Līguma izpildes laikā ir radušies apstākļi, kas neizbēgami aizkavē Darbu izpildi, nekavējoties rakstiski paziņot Pasūtītājam par aizkavēšanās faktu, par tā iespējamo ilgumu un iemesliem. Pēc Izpildītāja šāda paziņojuma saņemšanas, Pasūtītājam ir jānovērtē situācija un, ja nepieciešams, jāpagarina Izpildītāja saistību izpildes termiņš. Šādā gadījumā pagarinājums ir jāakceptē abām Pusēm ar Līguma izmaiņām.
4.2. Pasūtītājs apņemas:

4.2.1. nodrošināt Izpildītāja darbinieku piekļūšanu Objektam Darbu veikšanai Pušu saskaņotā laikā;
4.2.2. pieņemt no Izpildītāja labā kvalitātē veiktos Darbus saskaņā ar Darbu pieņemšanas – nodošanas aktu;
4.2.3. norēķināties ar Izpildītāju par padarītajiem Darbiem saskaņā ar šī Līguma nosacījumiem un noteiktajos termiņos;
4.2.4. Pasūtītājam ir tiesības kontrolēt Darbu izpildi. 
5. Pušu atbildība un strīdu izšķiršana
5.1. Visus strīdus, kas varētu rasties starp Pusēm Līguma izpildes laikā, Puses risinās savstarpējo pārrunu ceļā, ja tas nav iespējams, tad strīds izskatāms Latvijas Republikas tiesā normatīvajos aktos noteiktajā kārtībā.

5.2. Ja šī Līguma saistības netiek izpildītas vai tās izpildītas nepienācīgi, vainīgā Puse ir materiāli atbildīga saskaņā ar spēkā esošiem normatīvajiem aktiem.

5.3. Par tehnikas vienību pakalpojuma izpildes termiņu pārkāpšanu atbilstoši Nolikuma prasībai, ja Puses nevienojas par citu Darbu izpildes termiņu, Izpildītājs maksā Pasūtītājam līgumsodu 100 Eur (viens simts euro) apmērā par katru kavējuma dienu. Līgumsodu Pasūtītājs ir tiesīgs ieturēt no Līguma summas.

5.4. Ja Pasūtītājs laikā nenorēķinās ar Izpildītāju par kvalitatīvi un termiņā izpildītiem Darbiem, Pasūtītājs maksā Izpildītājam līgumsodu 0,1 % (nulle komats viens procents) apmērā no laikus nesamaksātās summas par katru nokavēto dienu.

5.5. Izpildītājs uzņemas atbildību par atbilstoši Līguma noteikumiem veicamo Darbu kvalitāti un termiņiem. 

5.6. Līgumsoda samaksa un zaudējumu atlīdzināšana neatbrīvo Puses no Līgumā uzņemto saistību izpildes. 

6. Līguma laušana
6.1. Līgums var tikt lauzts Līgumā noteiktajā kārtībā vai Pusēm savstarpēji vienojoties. 

6.2. Pasūtītājs var ar rakstveida paziņojumu Izpildītājam par saistību neizpildīšanu, lauzt līgumu:

6.2.1. ja Izpildītājs Līgumā noteiktajā termiņā nav uzsācis Darbu izpildi vai nav izpildījis kādas savas saistības saskaņā ar Līgumu, vai neievēro normatīvo aktu prasības, vai nespēj veikt Darbu Līgumā noteiktajos termiņos, vai veic Darbus neapmierinošā kvalitātē – ar nosacījumu, ka Izpildītājs 3 (trīs) dienu laikā no attiecīga paziņojuma saņemšanas nav novērsis izdarīto pārkāpumu;
6.2.2. ja Izpildītājs ir atzīts par maksātnespējīgu.
6.3. Ja Pasūtītājs izmanto tiesības vienpusēji lauzt līgumu, Puses sastāda atsevišķu aktu par faktiski izpildīto darbu apjomu un to vērtību. Pasūtītājs pieņem Darbus tādā apjomā, kādā tie ir veikti, atbilst Līgumam un ir turpmāk izmantojami.

6.4. Līguma pārtraukšanas gadījumā Izpildītājs nekavējoties vai arī noteiktajā datumā pārtrauc Darbus, veic visus pasākumus, lai Objekts drošā stāvoklī un atbilstoši normatīvo aktu prasībām.

7. Nepārvaramā vara
7.1. Ja kāda no Pusēm nevar izpildīt Līguma nosacījumus nepārvaramas varas apstākļu dēļ (Force majeure) - karš, dabas katastrofas, streiki, ugunsgrēks, ko apstiprina kompetentu institūciju dokuments, Līgumslēdzēja puse ir atbrīvota no zaudējumu atlīdzības par Līguma nepildīšanu.

8. Citi noteikumi
8.1. Līgums stājas spēkā ar tā parakstīšanas brīdi un darbojas līdz Pušu saistību pilnīgai izpildei.

8.2. Puses, savstarpēji vienojoties, ir tiesīgas izdarīt izmaiņas Līgumā. Ikviena Līguma izmaiņa tiek noformēta rakstveidā un abu Pušu parakstīta. Jebkuras izmaiņas vai papildinājumi kļūst par neatņemamu Līguma sastāvdaļu.

8.3. Līgums ir spēkā līdz brīdim, kad Puses ir izpildījušas visas savas saistības, vai līdz brīdim, kad Puses ir panākušas vienošanos par Līguma izpildes pārtraukšanu, vai arī līdz brīdim, kad kāda no Pusēm, saskaņā ar šo Līgumu, to lauž vienpusēji.

8.4. Jautājumi, kuri nav izlemti šajā Līgumā, tiek izlemti atbilstoši Latvijas Republikas spēkā esošajiem normatīvajiem aktiem.

8.5. Šis Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem viņu tiesības un pienākumus.

8.6. Līgums sagatavots latviešu valodā, 2 (divos) eksemplāros, katrs uz __ () lapām un vienu  pielikumu uz __ () lapām, ar vienādu juridisku spēku, no kuriem viens eksemplārs glabājas pie Pasūtītāja, bet otrs - pie Izpildītāja.

8.7. Pasūtītājs un Izpildītājs piekrīt Līguma noteikumiem un apstiprina, to parakstot.

9. Pušu rekvizīti un paraksti

	PASŪTĪTĀJS: 

SIA „Jēkabpils pakalpojumi”
Reģ.Nr. 45403006010
PVN Reģ.Nr. LV 45403006010
Zemgales iela 24/1, 

Jēkabpils, LV-5201

Banka: AS SEB banka 

Kods: UNLALV2X

Konts: LV80UNLA09003467779
	
	IZPILDĪTĀJS:

________________________

Vienot. Reģ.Nr. ___________

PVN Reģ.Nr. _____________

________________________,

________________________

Banka: __________________ 

Kods: ___________________

Konts: ___________________

	Valdes priekšsēdētājs
_________________________
	
	_________________________

	/J.Hauka/
	
	/______________/

